Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 236

15. típusú változó felbontású tenyérnyomat-kép rekord A 15. típusú mezőcímkézett logikai rekordot a tenyérnyomatkép-adatoknak a digitalizált képhez tartozó fix illetve a felhasználó által meghatározott szöveges információs mezőkkel együtt történő tárolására és cseréjére kell használni. Az alkalmazott szkennelési felbontásra, a képméretre, és más, a kép feldolgozásához szükséges paraméterekre vagy kommentárokra vonatkozó információkat a rekordon belül címkézett mezőként kell rögzíteni. A más szervezeteknek átadott tenyérnyomat-képeket a fogadó szervezet dolgozza fel, hogy egyeztetés céljából kinyerje belőle a kívánt információkat. A képadatokat közvetlenül az adatalanytól kell beszerezni, egy live-scan készülékkel, vagy egy tenyérnyomat-kártyáról, illetve egyéb, az adatalany tenyérnyomatait tartalmazó adathordozóról. Bármely, a tenyérnyomat-képek beszerzésre használt módszernek képesnek kell lennie mindkét kézről egy képsorozat rögzítésére. Ennek a készletnek tartalmaznia kell a tenyérnek az írás során az asztalhoz érő részét egyetlen szkennelt képben, és az egész tenyér teljes területét a csuklótól az ujjbegyekig egy vagy két szkennelt képben. Ha két képet használnak a teljes tenyér ábrázolására, az alsó képnek a csuklótól az ujjak közti területig (a harmadik ujjtőig) kell terjednie, és tartalmaznia kell az ujjpárnákat és a tenyér ez alatti területeit. A felső képnek az ujjak közötti területtől az ujjak első begyeiig kell terjednie. A közös terület redőszerkezetének és részleteinek egyeztetése révén a szemlélőnek egyértelműen ki kell tudnia jelenteni, hogy a két kép ugyanazt a tenyeret ábrázolja. 2007/147/II. szám Mivel az ujjnyomat-tranzakciót különböző célokra lehet használni, a tenyérből vagy a kézből felvett egy vagy több egyedi képterületet tartalmazhat. Egy személy teljes tenyérnyomat-rekord-készlete általában a tenyérnek az írás során az asztalhoz érő részét és minden kézről a teljes tenyérképe(ke)t tartalmazza. Mivel egy mezőcímkézett logikai képrekord csak egy bináris mezőt tartalmazhat, egyetlen

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes